ཞི་ཅིན་ཕིང་གིས།ཀྲུང་ཧྭ་མི་རིགས་ཀྱི་བསྐྱར་དར་རླབས་པོ་ཆེ་ནི་ལས་སླ་པོ་ཞིག་དང་རྒྱ་བསྒྲགས་འབོད་བསྒྲགས་བྱས་ནས་མངོན་འགྱུར་ཐུབ་པ་ཞིག་མིན།ངེས་པར་དུ་ལོ་རྒྱུས་ཀྱི་ཁྱད་ཆོས་གསར་པ་མང་པོ་ལྡན་པའི་རླབས་ཆེའི་འཐབ་རྩོད་བྱེད་དགོས།ང་ཚོ་སྔར་རྒྱུན་བཞིན་བྱས་ན་བྱེད་གཞི་ཡོད་པའི་ལོ་རྒྱུས་ཀྱི་གོ་སྐབས་སུ་གནས་པ་དང་།མདུན་ལྗོངས་འོད་སྣང་ཆེན་པོ་ལྡན་ཡོད་ལ་འགྲན་རྩོད་ཀྱང་རྙོག་འཛིང་ཆེན་པོ་ཡིན།ད་ཆ་རང་རྒྱལ་གྱིས་ཕྱི་ཕྱོགས་ཁོར་ཡུག་ལ་གོང་འཕེལ་གཏོང་བར་འགྱུར་ལྡོག་མངོན་གསལ་དོད་པོ་ཕྱིན་ཡོད་པ་དང་།རང་རྒྱལ་དཔལ་འབྱོར་དེ་འཕར་ཚད་མྱུར་པོའི་དུས་ནས་སྤུས་ཚད་མཐོ་བའི་འཕར་ཚད་ཀྱི་དུས་རིམ་ལ་སླེབས་ཡོད་པ་དང་།གོང་འཕེལ་དོ་སྙོམས་དང་ཆ་ལག་མི་ཚང་བའི་གནད་དོན་དང་།དུས་འཁོར་རང་བཞིན་དང་གྲུབ་གཞིའི་རང་བཞིན།སྒྲིག་སྲོལ་རང་བཞིན་བཅས་རིགས་སྣ་ཚོགས་ཀྱི་རྒྱུ་རྐྱེན་གཅིག་ཏུ་བསྡུས་ཡོད་པས་ལས་ཀའི་དཀའ་གནད་ཆེ་རུ་ཕྱིན་ཡོད།འོན་ཀྱང་ང་ཚོས་འཐབ་ཇུས་ཀྱི་ཏིང་འཛིན་རྒྱུན་འཁྱོངས་བྱེད་པ་དང་སེམས་ཤུགས་གཅིག་ཏུ་སྒྲིལ་ནས་རང་ཉིད་ཀྱི་བྱ་བ་ཡག་པོ་བསྒྲུབ་ཚེ།ང་ཚོས་གཏན་འཁེལ་བྱས་པའི་དམིགས་འབེན་མངོན་འགྱུར་ཐུབ་ངེས་ཡིན་ཞེས་ནན་གསུངས་གནང་བ་རེད།